รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธีส่งน้ำประปา ผ่านท่อลอดใต้ทะเลสู่เกาะสมุย เพื่อแก้ปัญหาขาดแคลนน้ำช่วงหน้าแล้ง ชื่นชมความร่วมมือของทุกภาคส่วน  ที่ช่วยกันแก้ไขปัญหาการขาดแคลนน้ำประปา
วันพฤหัสบดีที่ 21 กุมภาพันธ์ 2562
นายกรัฐมนตรีเป็นประธานพิธีส่งน้ําประปา ผ่านท่อลอดใต้ทะเลสู่เกาะสมุย เพื่อแก้ปัญหาขาดแคลนน้ําช่วงหน้าแล้ง ชื่นชมความร่วมมือของทุกภาคส่วน  ที่ช่วยกันแก้ไขปัญหาการขาดแคลนน้ําประปา
นายกรัฐมนตรีเป็นประธานพิธีส่งน้ําประปา ผ่านท่อลอดใต้ทะเลสู่เกาะสมุย เพื่อแก้ปัญหาขาดแคลนน้ําช่วงหน้าแล้ง ชื่นชมความร่วมมือของทุกภาคส่วน ที่ช่วยกันแก้ไขปัญหาการขาดแคลนน้ําประปาในพื้นที่หมู่เกาะสมุยอย่างดีที่สุด
วันนี้ (21 ก.พ. 62) เวลา 11.00 น. ณ ลานอเนกประสงค์ ท่าเทียบเรือเกาะสมุย (หน้าทอน) ต.หน้าทอน อ.เกาะสมุย จังหวัดสุราษฎร์ธานี พลเอก ประยุทธ์ จันทร์โอชา นายกรัฐมนตรี เป็นประธานพิธีส่งน้ําประปาผ่านท่อลอดใต้ทะเลสู่เกาะสมุย โดยมีพลเอก ฉัตรชัย สาริกัลยะ รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา นายกฤษฎา บุญราช รัฐมนตรีว่าการกระทรวงเกษตรและสหกรณ์ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายวิชวุทย์ จินโต ผู้ว่าราชการจังหวัดสุราษฎร์ธานี นายนพรัตน์ เมธาวีกุลชัย ผู้ว่าการการประปาส่วนภูมิภาค และผู้บริหารหน่วยงานที่เกี่ยวข้องเข้าร่วมในพิธี
ผู้ว่าการการประปาส่วนภูมิภาค กล่าวรายงานเกี่ยวกับการแก้ปัญหาการขาดแคลนน้ําประปาในพื้นที่หมู่เกาะสมุยว่า เกาะสมุยเป็นเกาะที่ได้รับการยกย่องจากนักท่องเที่ยวว่าเป็นสวรรค์กลางอ่าวไทย เป็นแหล่งท่องเที่ยวสําคัญของประเทศไทย ในช่วงฤดูแล้งมักประสบปัญหาขาดแคลนน้ําดิบสําหรับผลิตน้ําประปา ส่งผลกระทบต่อความเชื่อมั่นของผู้ประกอบการและนักท่องเที่ยว ซึ่งที่ผ่านมาการประปาส่วนภูมิภาค (กปภ.) ได้แก้ไขปัญหาการขาดแคลนน้ําในพื้นที่มาโดยตลอด ด้วยการปรับปรุงขยายแหล่งน้ําดิบสํารองให้สามารถกักเก็บน้ําดิบได้มากขึ้น ควบคู่กับติดตั้งระบบผลิตน้ําแบบเคลื่อนที่ (Mobile Plant) และก่อสร้างระบบผลิตน้ําจืดจากทะเล (Reverse Osmosis : RO) เพื่อสร้างความมั่นคงด้านน้ําดิบในการผลิตน้ําประปาในพื้นที่อย่างยั่งยืน จึงได้มีการก่อสร้างระบบส่งน้ําจืดมายังเกาะสมุยด้วยเทคโนโลยีการขุดท่อลอดใต้ทะเลขึ้น โดยมีระยะเวลาดําเนินการ 5 ปี (2557 - 2561) ซึ่งปัจจุบันได้ดําเนินการก่อสร้างระบบผลิตที่สถานีผลิตน้ําบ้านนาทราย อ.พุนพิน จ.สุราษฎร์ธานี และวางท่อขยายเขตจําหน่ายน้ําไปยังเขตพื้นที่ จ.สุราษฎร์ธานี ผ่าน อ.ดอนสัก อ.ขนอม จ.นครศรีธรรมราช รวมระยะทาง 105 กิโลเมตร และเดินท่อลอดใต้ทะเลลึก 2 เมตร ความยาว 20 กิโลเมตรต่อไปยังอ่าวพังกา อ.เกาะสมุย พร้อมทั้งก่อสร้างสถานีจ่ายน้ําหน้าเมือง วางท่อจ่ายน้ําบริการให้กับประชาชนบนเกาะสมุยอีก 14 กิโลเมตร เพื่อสร้างความมั่นคงของคุณภาพชีวิตให้แก่ประชาชน กระตุ้นเศรษฐกิจและส่งเสริมการท่องเที่ยว และเพื่อให้ประชาชนตลอดแนวท่อประปามีน้ําสะอาดปราศจากสิ่งปนเปื้อนที่เป็นอันตรายต่อสุขภาพ ซึ่งปัจจุบันก่อสร้างแล้วเสร็จพร้อมให้บริการประชาชนแล้ว โดยจะสามารถรองรับผู้ใช้น้ําได้เพิ่มมากขึ้นอีกประมาณ 64,184 ราย ทั้งนี้ หากโครงการก่อสร้างระบบท่อส่งน้ําประปาลอดใต้ทะเลไปยังเกาะสมุยแล้วเสร็จ จะทําให้สามารถผลิตน้ําได้เต็มกําลังที่ 4,000 ลบ.ม./ชม. ซึ่งเป็นการเตรียมแผนรองรับความมั่นคงของการใช้น้ําในระยะ 10 ปี ข้างหน้า เพื่อรองรับนักท่องเที่ยวในอนาคต รวมทั้ง ให้มีการตรวจติดตามผลกระทบสิ่งแวดล้อมของแนวท่อส่งน้ําประปา การฟื้นฟูแนวปะการังในพื้นที่เกาะสมุย เพื่อให้เกิดจิตสํานึกในการอนุรักษ์สิ่งแวดล้อม ตลอดจนกิจกรรมการมีส่วนร่วมของชุมชนและประชาชนในพื้นที่ร่วมกันเก็บขยะบริเวณรอบชายหาด เพื่อรักษาดูแลทรัพยากรธรรมชาติและสิ่งแวดล้อม และส่งเสริมให้เกิดพฤติกรรมการใช้น้ําประปาอย่างประหยัดและรู้คุณค่า การรณรงค์การลดการใช้น้ํา การบําบัดน้ําเสีย และการนําน้ําเสียที่บําบัดแล้วกลับมาใช้ประโยชน์ได้อีกด้วย
โอกาสนี้ นายกรัฐมนตรีได้ทําพิธีเปิดท่อลอดใต้ทะเลสู่เกาะสมุย พร้อมทั้ง เป็นสักขีพยานในโอกาสที่รัฐมนตรีว่าการกระทรวงทรัพยากรธรรมชาติและสิ่งแวดล้อม มอบหนังสือแสดงโครงการป่าชุมชนบ้านธารน้ําร้อนให้แก่ผู้แทนราษฎร จํานวน 1 ราย ต่อด้วยผู้ว่าราชการจังหวัดสุราษฎร์ธานี มอบหนังสืออนุญาตให้เข้าทําประโยชน์ภายในเขตปฏิรูปที่ดิน (ส.ป.ก. 4 - 01) ให้แก่ตัวแทนเกษตรกร จํานวน 10 ราย
นายกรัฐมนตรีกล่าวมอบนโยบายตอนหนึ่งว่า วันนี้รู้สึกดีใจที่ได้มีโอกาสมาเจอกับพี่น้องประชาชนชาวเกาะสมุย จังหวัดสุราษฎร์ธานี และได้มาร่วมเปิดงานพิธีส่งน้ําประปาผ่านท่อลอดใต้ทะเลสู่เกาะสมุย ซึ่งจะทําให้พี่น้องประชาชนและทุกภาคส่วนได้ใช้น้ําสะอาดที่มีประสิทธิภาพอย่างมั่นคง และเป็นการแก้ไขปัญหาการขาดแคลนน้ําในช่วงหน้าแล้ง เพื่อให้สามารถดําเนินชีวิตประจําวันได้อย่างมีคุณภาพ ซึ่งวันนี้ก็เดินทางมาไกล โดยได้นั่งเครื่องบินของทหารมา แต่เกิดเหตุใบพัดขัดข้องยังไปไม่ถึงสมุย ต้องวนกลับกรุงเทมหานคร จึงทําให้กําหนดการลงพื้นที่ล่าช้าไปประมาณ 1 ชั่วโมง 30 นาที ที่มา มาเพราะความรัก รักทุกคน ไม่มีอะไรสกัดกั้นการมาลงพื้นที่ในครั้งนี้ได้ ซึ่งการลงพื้นที่มาพบปะประชาชนชาวสุราษฎร์ธานีไม่ได้ลงมาคนเดียว แต่นําคณะรัฐมนตรีมาลงพื้นที่ต่าง ๆ เพื่อรับฟังและนําปัญหาข้อเสนอแนะต่าง ๆ จากประชาชน เพื่อนําไปแก้ปัญหาต่าง ๆ ซึ่งเราก็มีศูนย์ดํารงธรรม เพื่อรับฟังปัญหาของพี่น้องประชาชน รัฐบาลเข้ามาบริหารประเทศเพื่อแก้ไขปัญหา สร้างความสงบเรียบร้อย ไม่มุ่งหวังทําร้ายใคร ขอให้ประชาชนร่วมมือกับรัฐบาล ช่วยกันสร้างความเข้มแข็งให้กับประเทศชาติ
นายกรัฐมนตรี กล่าวถึงการพัฒนาโครงสร้างพื้นฐานด้านระบบประปาเพื่อรองรับความต้องการใช้น้ําในพื้นที่ เนื่องจากความต้องการใช้น้ําของประชาชนในพื้นที่ เพื่อการอุปโภคและบริโภคบนพื้นที่เกาะสมุย มีเพิ่มขึ้นตามการเติบโตของประชากรและการพัฒนาธุรกิจการท่องเที่ยว ที่ในช่วงฤดูแล้งมักประสบปัญหาขาดแคลนน้ําดิบสําหรับผลิตน้ําประปา ซึ่งส่งผลกระทบต่อการดําเนินชีวิตของประชาชน และส่งผลต่อความเชื่อมั่นของผู้ประกอบการและนักท่องเที่ยว ซึ่งในช่วงเวลาที่ยากลําบากเช่นนี้ เราได้เห็นน้ําใจและการเสียสละของภาคประชาชน โดยเฉพาะนายวิศาล และนายลี ผู้เป็นเจ้าของบ่อน้ํา ที่ได้ให้การประปาส่วนภูมิภาคเกาะสมุยสูบน้ํามาสําหรับผลิตเป็นน้ําประปาเพื่อแจกจ่ายให้กับประชนบนเกาะสมุย จึงขอชื่นชมในความเสียสละครั้งนี้ ที่ได้แสดงให้เห็นถึงความร่วมมือของทุกภาคส่วน ทั้งภาครัฐ ภาคเอกชน และภาคประชาชนในการช่วยเหลือกันในการแก้ไขปัญหาอย่างดีที่สุด
พร้อมทั้ง นายกรัฐมนตรีได้สั่งการให้ผู้ว่าราชการจังหวัดร่วมกันรณรงค์กระตุ้นให้ทุกคนเกิดความตระหนักและปรับเปลี่ยนพฤติกรรมในการลดใช้ และลดขยะประเภทถุงพลาสติก รวมทั้งหันมาใช้ถุงผ้ากันอย่างต่อเนื่อง ซึ่งจะเป็นคุณประโยชน์ต่อสภาวะสิ่งแวดล้อม รวมถึงการจัดการปัญหาขยะริมหาดอีกด้วย
จากนั้น นายกรัฐมนตรีและคณะ เดินทางไปเยี่ยมชมการพัฒนาผลิตภัณฑ์ชุมชนบ้านหินลาด ต.อ่างทอง อ.เกาะสมุย ตามโครงการชุมชน OTOP นวัตวิถีต่อไป
-----------------------
กลุ่มประชาสัมพันธ์และเผยแพร่ สํานักโฆษก